cyanic-selkie/wikianc huggingface dataset:
Suncokret
Opis biljke
Suncokret je najveća i jedna od omiljenijih biljaka iz porodice glavočika i roda (Helianthus). Korijen mu je čupav i vlaknast, koji u tvori mnoštvo prostranih korjenčića, a može prodrijeti u dubinu do 3 m. Zbog dubokog korijenja i sposobnosti da upije vodu i štetne tvari, suncokret se često koristi za isušivanje močvarnog tla i čišćenje zagađenog tla (otpadnih voda, olova, radioaktivnih tvari).
Stabljika izrasta iz korijena kao razgranata ili jednostavna, svijetlozelena, ispunjena prozirnom srčikom. Suncokret cvate od lipnja do rujna, a veliki glavičasti cvatovi razvijaju se pojedinačno na vrhovima stabljike i ogranaka. Središte glavice čine sitni žutosmeđi ili crvenosmeđi cjevasti cvjetovi, a okružuju ih žute jezičaste latice, duge i do 10 cm.
Iz središnjih cvjetova suncokreta razvijaju se ovalni i plosnati, crni ili prošarani plodovi. Unutar svakog ploda nalazi se po jedna svjetlosiva sjemenka, bogata biljnim mastima, vitaminima, bjelančevinama, mineralima, balastnim tvarima.
Porijeklo
Suncokret potječe s jugozapada Sjeverne Amerike, iz Perua i Meksika. Još 1.000 godina p. n. e. suncokret su uzgajali sjevenoamerički Indijanci, mljeli sjemenke u brašno, dodavali u hljeb, radili ulje.
Maje su poštovale suncokret kao simbol svjetlosti i plodnosti, pile čaj od latica, jele sjemenke, peteljke, listove i latice.
Suncokret već hiljadu godina uzgajaju i Kinezi, stari Grci su suncokret posvetili bogu Heliosu (grčki bog Sunca), a rimski pjesnik Ovidije u Preobražajima spominje mit po kojem je djevojka zaljubljena u boga Apolona bila pretvorena u suncokret.
Astečke svećenice boga Sunca su u 15. vijekz bile krunjene suncokretima, a početkom 16. vijeka španski kršćanski misionari su ga donijeli u Evropu. Već u 17. vijeku suncokret se proširio Evropom, a masovni uzgoj suncokreta počeo je u 18. vijeku, najprije u Njemačkoj i Rusiji, a zatim i na zapadu i prema Sredozemlju.
Rasprostranjenost
mini|Sjemenke suncokreta
U Njemačkoj se suncokret najviše počeo uzgajati tokom 2. svjetskog rata, a do 1970. godine bio je iza soje druga glavna sirovina za hranu i ulje.
Danas se suncokret uzgaja po cijelom svijetu, najviše u Rusiji, Francuskoj i južnoj Evropi, kao stočna hrana, za proizvodnju biljnog ulja, ali i kao ukrasna biljka.
Ljekoviti dijelovi
Latice suncokreta u narodnoj se medicini priprema čaj i tinktura, imaju gorkast i sluzav okus i blago mirišu na med, a sadrže antocijanske glikozide, ksantofil, kolin, betain, karotenoide, fitosterine, sapogenine, suncokretovu kiselinu. Sjemenke suncokreta imaju veliku hranjivu vrijednost i izuzetno su bogate uljem. Sjemenke suncokreta sadrže 30-50% ulja, već 25 grama sjemenki zadovoljava dnevne potrebe organizma za vitaminom E. Osim sirovih sjemenki upotrebljavaju se pripravci od osušenih i prženih sjemenki.
U kulinarstvu ima također značajnu ulogu, a sjemenke su bogate bjelančevinama gotovo jednako kao i odrezak mesa. Od sjemenki se pripremaju i razni namazi s tofuom ili nekim povrćem.
IC 699
IC 699 (također poznat kao MCG 2-29-36, PGC 35365 i UGC 6485) je spiralna galaksija koja je udaljena oko 284 miliona sg od Zemlje i nalazi se u sazviježđu Lav. Najveći prečnik je 1,20 (99 hiljada sg) a najmanji 0,3 uglovnih minuta (25 hiljada sg). Prvo otkriće je napravio Rudolf Ferdinand Spitaler 31. marta 1892. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Bijela tabija
mini|200px|Pogled na Bijelu tabiju mini|desno|200px|Unutrašnjost tvrđave. Bijela tabija je kula na cesti Dariva - Mošćanica, na istočnoj visinskoj koti sarajevske kotline. Podignuta je na mjestu srednjovjekovne tvrđave, sagrađene oko 1550. godine. Gornji dio Tabije u krupnim kamenim blokovima nastao je u austro-ugarskom periodu. Kula je bila od velikog značaja za odbranu grada prilikom napada austrijskog princa Eugena Savojskog u 17. vijeku, te austrougarske vojske 1878. godine.
Bijela tabija se nalazi unutar graditeljske cjeline Stari grad Vratnik koja je proglašena Nacionalnim spomenikom Bosne i Hercegovine.
Ljuta (Konjic-Kalinovik)
Ljuta (Konjic-Kalinovik) je naseljeno mjesto u općini Konjic, Bosna i Hercegovina.
Etnički nacionalizam
Etnički nacionalizam, također poznat kao etnonacionalizam, je oblik nacionalizma u kojem se nacija i nacionalnost definiraju u smislu etničke pripadnosti, s naglaskom na etnocentrični (i u nekim slučajevima i etnokratski ) pristup različitim političkim pitanjima vezanim za nacionalnu afirmaciju određene etničke grupe.
Centralno načelo etničkih nacionalista je da su "nacije definisane zajedničkim naslijeđem, koje obično uključuje zajednički jezik, zajedničku vjeru i zajedničko etničko porijeklo". Oni druge nacionalnosti mogu se klasifikovati kao građani drugog reda.
U naučnoj literaturi, etnički nacionalizam se obično suprotstavlja građanskom nacionalizmu. desno|mini|250x250piksel| U kontekstu [[Mapuche sukob|sukoba u Mapucheu, Coordinadora Arauco-Malleco (CAM) predstavlja striktno etnonacionalistički zahtjev. ]] Etnički nacionalizam je prisutan u imigracionoj politici mnogih država u obliku zakona o repatrijaciji. Armenija, Bosna i Hercegovina, Bugarska, Hrvatska, Finska, Njemačka, Mađarska, Irska, Izrael, Srbija i Turska osiguravaju automatsko ili brzo državljanstvo pripadnicima dijaspore njihove dominantne etničke grupe, po želji.
Manjača
Manjača je planina u sjeverozapadnom dijelu Bosne i Hercegovine. Nalazi se na području općina Mrkonjić Grad i Banja Luka. Njen najviši vrh se zove Velika Manjača i smješten je na visini od 1.239 metara.
Planinu odlikuje kraški teren sa dolomitskim i krečnjačkim stijenama, u kojima se nalazi veliki broj pećina i jama. Ovde se nalazi jedna od najdubljih jama na području Bosne i Hercegovine, koja dostiže 302 metra dubine. Manjaču karakteriše i veliko bogatstvo biljnog i životinjskog svijeta, a okružuju je dvije rijeke: Vrbas (na istoku) i Sana (na zapadu).
Lesno Brdo (Horjul)
mini|280px|Lesno Brdo, rimokatolička crkva "Marijino Vnebovzetje" Lesno Brdo je naseljeno mjesto u sastavu općine Horjul, regija Srednja Slovenija, Slovenija.
Historija
Do teritorijalne reorganizacije u Sloveniji nalazilo se u sastavu grada Ljubljane, odn. stare općine Vič–Rudnik.
Stanovništvo
Na popisu stanovništva 2011. godine, Lesno Brdo je imalo 118 stanovnika.
Napomena: ''Do 1999. iskazivano pod imenom Lesno Brdo–del.''
NGC 6955
NGC 6955 (također poznat kao PGC 65287 i UGC 11621) je galaksija koja je udaljena oko 376 miliona sg od Zemlje i nalazi se u sazviježđu Delfin. Najveći prečnik je 1,40 (153 hiljade sg) a najmanji 1,3 uglovnih minuta (142 hiljade sg). Prvo otkriće je napravio Albert Marth 28. juna 1863. godine.
Rudolf Lipschitz
Rudolf Otto Sigismund Lipschitz (14. maj 1832. – 7. oktobar 1903. godine) je bio njemački matematičar i profesor na Univerzitetu u Bonnu od 1864. godine. Peter Gustav Dirichlet je bio njegov učitelj. Nadgledao je rani rad Felixa Kleina.
NGC 6955
Najbliži NGC/IC objekti
Sljedeći spisak sadrži deset najbližih NGC/IC objekata.
Rudolf Lipschitz
Dok je po Lipschitzu nazvan uslov neprekidnosti, on je radio na širokom dijapazonu područja nauke. Neka od njih su teorija brojeva, algebrae sa involucijom, matematička analiza, diferencijalna geometrija i klasična mehanika.
Kolera
mini|250p|Vibrio cholerae: Bakterija uzročnik kolere Kolera je akutna infekcija koju uzrokuje Vibrio cholerae  i koja zahvaća cijelo tanko crijevo, a karakterizirana profuznim vodenastim proljevom, povraćanjem, grčevima u mišićima, dehidracijom, oligurijom i kolapsom. Kolera zahvaća oko 3–5 miliona ljudi širom svijeta i odgovorna je za između 28.800–130.000 smrtnih slučajeva godišnje.
Etiologija, epidemiologija i patofiziologija
Uzročnik, Vibrio cholerae, serogrupe 01 i 0139, kratak je, zakrivljen, pokretan aerobni štapić. I biotip El Tor i klasični biotipovi V. cholerae mogu uzrokovati tešku bolest, no blaga ili asimptomatska infekcija mnogo su češće s biotipom El Tor.
Simptomi i znaci
Inkubacija je 1 do 3 dana. Kolera može biti subklinička; može se očitovati blagom, nekompliciranom epizodom proljeva; ili može biti fulminantna, potencijalno smrtonosna bolest. Početni simptomi su obično naglo nastali, bezbolni vodenasti proljev i povraćanje; gubitak tekućine stolicom u odraslih, može biti veći od 1 L/h, no obično je mnogo manji. Posljedični teški gubitak vode i elektrolita dovodi do jake žeđi, oligurije, grčeva u mišićima, slabosti i značajno oslabljenog turgora kože s upalim očima i nabranom kožom na prstima. Manifestacije kolere posljedica su gubitka tekućine izotoničnim vodenastim stolicama koje su bogate natrijem, hloridom, bikarbonatom i kalijem. Nastaje hipovolemija, hemokoncentracija, oligurija i anurija, teška metabolička acidoza s kaliopenijom (ali s normalnom serumskom koncentracijom natrija) i ako se ne poduzme liječenje, može uslijediti cirkulatorni kolaps s cijanozom i soporom. Produžena hipovolemija može uzrokovati renalnu tubularnu nekrozu.
Nekomplcirana kolera prestaje spontano i do oporavka dolazi za 3 do 6 dana. Kod neliječenih, težih slučajeva, smrtnost može biti > 50% - obično zbog dehidracije – ali uz promptnu i adekvatnu terapiju infuzijama tekućine i elektrolita, smrtnost je < 1%. Većina bolesnika prestane izlučivati V. cholerae unutar 2 tjedna, a mali dio njih postanu hronični bilijarni kliconoše.
Dijagnoza
Dijagnoza se potvrđuje izolacijom V. cholerae u kulturi obriska rektuma ili svježe stolice i njegovom identifikacijom aglutinacijom sa specifičnim antiserumom kao serogrupe 01 ili 0139. Kolera se mora razlikovati od klinički slične bolesti, uzrokovane sojevima Escherichie coli koji produciraju enterotoksin, odnosno, povremeno, Salmonellama i Shigellama.
Prevencija
Za kontrolu kolere važna je pravilna dispozicija ljudskih otpadnih tvari, kao i čisti vodoopskrbni izvori. Vodu za piće treba prokuhati ili hlorirati, a povrće i ribu treba dobro skuhati.
Neživa peroralna vakcina, koja se sastoji od cijelih ćelija i B podjedinice (nije odobrena u SAD), pruža 85%-tnu zaštitu protiv serogrupe 01, kroz 4 do 6 mjeseci. Zaštita kod odraslih traje i do 3 godine, no brzo slabi u djece i veća je za klasični, nego za El Tor biotip. Između serogrupa 01 i 0139 nema unakrsne zaštite, tako da se tek u budućnosti može očekivati vakcina djelotvorna protiv obje serogrupe. Parenteralna vakcina daje samo kratkotrajnu i djelomičnu zaštitu i njena se primjena ne preporuča. Brza profilaksa tetraciklinom 500 mg PO svakih 6 h u odraslih (za djecu 50 mg/kg/dan, podijeljeno u 4 doze) može smanjiti broj sekundarnih slučajeva među kućnim kontaktima s bolesnicima od kolere, no masovna profilaksa nije praktična, a neki sojevi nisu niti osjetljivi. Za profilaksu kod djece < 9 god. može se također upotrijebiti i kotrimoksazol.
Liječenje
Važna je brza korekcija hipovolemije i metaboličke acidoze, kao i prevencija hipokalijemije.Teško dehidriranim bolesnicima, osobito onima koji nisu sposobni piti, treba dati što prije, ako je to moguće, IV infuziju jedne od slijedećih otopina: (1) 100 ml/kg otopine Ringerovog laktata, (2) otopinu 0,9% natrij hlorida i 0,17 molarnog (1/6 molarnog) natrij laktata u omjeru 2:1 ili (3) otopinu 0,9% natrij hlorida. Infuziju treba davati brzo (1 do 2 mL/kg/min) do normalizacije krvnog tlaka i dobro punjenog pulsa, a ostatak treba dati kroz 3 h. Bolesniku također treba dati da pije vodu po želji. Za nadoknadu izgubljenog kalija može se u IV otopinu dodati kalij hlorid 10 do 15 mEq/L ili se može dati otopina od 100 gr/L kalij bikarbonata u dozi od 1 mL/kg PO 4 puta na dan. Ovo je osobito važno kod djece, koja slabije podnose gubitak kalija.
Količina tekućine za nadoknadu kontinuiranog gubitka treba biti jednaka izmjerenom volumenu stolice. Adekvatnost rehidracije procjenjuje se češćim kliničkim pregledom (frekvencija i jakost pulsa, turgor kože i diureza). Plazmu, plazma ekspandere i vazopresore, ne treba upotrijebiti umjesto vode i elektrolita.
Rano liječenje s učinkovitim antibiotikom eradicira vibrione, smanjuje volumen stolice za 50% i zaustavlja proljev unutar 48 h. Izbor antibiotika osniva se na osjetljivosti V. cholerae izoliranog u zajednici. U lijekove koji su djelotvorni protiv osjetljivih sojeva ubrajaju se tetraciklin (odrasli, 500 mg PO 4 puta na dan kroz 72 h; djeca, 50 mg/kg/dan podijeljeno u 4 doze kroz 72 h -maksimalna dnevna doza, 2 gr); doksiciklin (u odraslih je pojedinačna doza od 300 mg PO gotovo jednako učinkovita); furazolidin (odrasli, 100 mg PO 4 puta na dan kroz 72 h; djeca, 5 mg/kg/dan podijeljeno u 4 doze kroz 72 h); eritromicin (odrasli, 100 mg 4 puta na dan kroz 72 h; djeca, 50 mg/kg/dan podijeljeno u 4 doze kroz 72 h); kotrimoksazol (odrasli, 160 mg 2 puta na dan [trimetoprim] i 800 mg 2 puta na dan [sulfametoksazol]; djeca, 5 mg/kg 2 puta na dan [trimetoprim] i 25 mg/kg 2 puta na dan [sulfametoksazol] kroz 72 h); ili norfloksacin (odrasli, 400 mg PO 2 puta na dan). Izbjegavanje primjene tetraciklina kod djece < 8 god, eliminira mali rizik diskoloracije zuba.
Isa-begov hamam (Sarajevo)
mini|Isabegov hamam Isabegov hamam, poznat i kao Carev hamam, je najstarija javna banja u Sarajevu koju je dao izgraditi treći beg Bosanskog sandžaka i glavni osnivač Sarajeva i Novog Pazara, Isa-beg Ishaković.
Historija
Hamam je bio dvostruki, imao je muški i ženski dio. Podignut je u neposrednoj blizini Careve džamije. Hamam se spominje već 1462. godine. Osmanski putopisac Evlija Čelebija prolazeći kroz Sarajevo sredinom 17. vijeka spominje da je Carev hamam najljepši u Sarajevu. Voda sa hamama je dovođena s vrela na Bistriku. Hamam je prestao s radom 1887. godina nakon što je nabujala Miljacka oštetila njen vodovod. Objekat je potpuno srušena 1889. godine, a na njenom mjestu sagrađena modernija banja.
Banja je ponovo sagrađena 1891. po nacrtu arhitekte Josipa Vancaša. Jedan dio zgrade je urađen po uzoru na stari hamam, dok je drugi dio moderno kupatilo zapadnog tipa. Za vrijeme rata u Bosni i Hercegovini zgrada hamama je teško oštećena granatama, te mu prijeti opasnost potpunog propadanja, jer nisu preduzeti nikakvi sanacioni zahvati poslije rata.
Dangerously in Love
Dangerously in Love je studijski album američke r&b pjevačice Beyoncé Knowles izdat 2003. godine.
NEC
mini|desno|NEC logo Nippon Denki Kabushiki Gaisha ili skrećeno NEC je danas jedna od najvećih Japanskih kompanija.
NEC je bila jedna od prvih kompanija koja ulazi u posao proizvodnje 80xxx procesora. Tokom druge polovine 1980-ih godina njeni procesori napravljeni po vlastitom dizajnu su bolji na istim brzinama od Intela, ali kao i drugi proizvođači toga razdoblja zaostaju približno jednu generaciju za originalima.
Kako do 1990. godine finansijski rezultati odjela za proizvodnju procesora nisu zadovoljili očekivanja NEC se odlučuje za napuštanje daljnje borbe na tom segmentu tržišta. U trenutku kada tada postojeće generacije procesora s imenima NEC V20 - NEC V50 postanu zastarjele proizvodni pogoni su prebačeni na pravljenje telekomunikacijskih proizvoda.
NEC procesori su korišteni i na Amiga 500 karticama za potpunu hardversku emulaciju PC računara. Nec proizvodi i monitore.
Bokševica
Prosječne je visine 1200 m. Najviši vrh je Jabuka 1315 m. Padine joj se strmo ruše prema Jablaničkom jezeru. Bezvodna je i nenaseljena. Bokševica je gusto obrasla obnovljenom prirodnom šumom i šikarom, karakterističnom za krš Hercegovine.
Jože Trobec
Jože Trobec (Kranj, 7. februar 1948. godine) slovenski slikar i karikaturista, najpoznatiji je po stvaranju maskote Vučko.
Biografija
Rođen je u porodici sa petoro djece. Otac mu je bio obućar, a majka domaćica. Nakon osnovne škole koju je pohađao u Kranju, školovanje je nastavio na Školi za dizajn u Ljubljani, koju je diplomirao 1966. Studirao je na Akademiji likovnih umjetnosti u Ljubljani, u odjeljenu prof. Gabrijelo Stupica i Maksim Sede, kod kojih je i diplomirao 1970. godine. Po završetku studija zaposlio se u Iskra Commerce u Ljubljani i pet godina radio u timu mag. Davorina Savnika (pionirski tim slovenačkog dizajna, doba čuvenog Fitipaldi telefona). Potom je dvije godine radio u Gorenjskoj štampi i pet godina u Gorenjskom sejmu u Kranju. Godine 1982. krenuo je putem samostalnog kulturnog radnika.
Prve portretne karikature nacrtao je sredinom sedamdesetih za zagrebački magazin Studio. Danas crta karikature i ilustracije za Dnevnik i Nedeljski dnevnik. Sa kćerkama Špelom (dizajnerka Gradske biblioteke Kranj), koja živi i radi u Španiji, i Nežom, ima i svoj studio za grafički dizajn, ilustraciju i animaciju. Njegova najvažnija karakteristika je da je majstor nestašnog i razigranog humora. Karikira političare, sportiste, poznate domaće i strane ličnosti. On je odličan crtač. U karikaturi je u stanju da pokaže karakterne crte karikaturalne osobe. Njegova portretna karikatura pripada žanru "glavonožaca", gdje su karikirane osobe prikazane sa velikim glavama razbacanim na premala i preslaba tijela. Stilski je zasnovan na anglo-američkom crtežu karikature.
Pored karikatura, kao izvrstan karikaturista bavi se i slikarstvom, ilustracijom i dizajnom. Poznat je po svojim vedutama i ženskim aktovima, gdje su slike profinjene i pažljivo osmišljene. Ilustrovao je slikovnice (Zagrli me), knjige, pozorišne plakate i fascikle. Djeci je poznat lik Čenče i dinosaurusa. Pripada autorima koji su postavili temelje slovenačke umjetničke satire. Nažalost, premalo poznato i cijenjeno. Najpoznatiji je po maskoti "Vučko" koja je nastala za Zimske olimpijske igre u Sarajevu 1984. godine, a Kranjci ga znaju i po patuljku Krančeku koji je nastao 2008. na otvaranju tunela u Kranju.
Među njegovim istaknutim samostalnim izložbama su izložbe u: Prešerna galerija u Kranju (1. samostalna izložba, 1974), galerija papirnice Vevče (1985), galerija Krka u Ljubljani (1986), galerija Gradske kuće u Kranju (1986), galerija Mali Kranj (2002), galerija Iskrateling u Kranju (2002), galerija Brdo - protokolarni objekat Brdo (2003), prostorije Zavoda za turizam Kranj (2012). Učestvovao je i na mnogim grupnim izložbama u zemlji i svetu (Kranj, Nova Gorica, Ajdovščina, Piran, Murska Sobota, Ivanjica (Srbija), Subotica, Zrenjanin, Insbruk, Minhen). Najpoznatije su njegove izložbe portretnih karikatura: Znameniti Slovenci (Galerija Avsenik, 1997), izložba u Prešernovom pozorištu u Kranju, u Osnovnoj školi Ivan Cankar (Vrhnika, 1999), u galeriji Jasmin cafe (1999), Karikature poznatih Slovenaca (Domplan, Kranj, mart 2002).
Lisa Hannigan
Lisa Margaret Hannigan (12. februar 1981. godine) je irska muzičarka, tekstopisac i multiinstrumentalista.
Njena muzika je dobila pozitivne kritike, kao i veliki broj nominacija za nagrade kako u rodnoj Irskoj tako i odnedavno u Sjedinjenim Američkim Državama. Poznata je i po saradnji sa kantautorom Damien Riceom. 2008. godine sa debitantskim albumom See Sew (album) je doživjela upsjeh, naročito sa singlom "Lille" s kojom je dobila niz prestižnih nominacija i nagrada u domovine te u Britaniji i SAD-u.
2009. godine je dobila nagrade za najbolji debitantski album godine u Irskoj, najbolji irski album godine, pjesmu godine u Irskoj te za najboljeg ženskog izvođača.
Barty Crouch
Bartemius "Barty" Crouch stariji je fiktivni lik iz serije romana o Harry Potteru spisateljice J. K. Rowling.
U filmu Harry Potter i Plameni pehar ga glumi Roger Lloyd-Pack.
Kad je Lord Voldemort prvi put došao do moći, Crouch je vodio Odjel za magični zakon. Bio je nemilosrdan i davao je ovlast aurorima da ubijaju nego da hvataju mračne čarobnjake. Poslao je Siriusa u Azkaban bez suđenja. Crouch je bio najveći favorit za sljedećeg Ministra, kad je njegov sin Barty Crouch ml. uhapšen zbog pomaganja Voldemortu i pridruživanja smrtonošama. Sinu je dao suđenje, no po Siriusu to je bili samo javno priznanje koliko mrzi dječaka.
Crouchova žena molila ga je da poštedi sina, pa joj je on dao Višesokovni napitak da se pretvori u njega, a on ga je pio da se pretvori u nju. Barty Crouch ml. pobjegao je iz Azkabana i tako pustio majku da tu umre i da bude pokopana. Crouch St. održao je pogreb za svoju ženu, ali lijes je bio prazan.
Nakon navodne smrti njegovog sina, opale su simpatije čarobnjačke zajednice prema Crouchu. Okrivili su njega za smrt sina, optužujući ga da je zbog posla i ambicija zanemarivao porodicu. Crouch je izgubio na popularnosti i izgubio je priliku da postane Ministar magije.
Tokom tajnog boravka u porodičnoj kući, Crouch ml. je ponovno ozdravio, a u tome mu je pomogla kućna vila Winky. Cijelo vrijeme je bio pod plaštem nevidljivosti i kontrolisan kletvom Imperius. Nakon nekog vremena Bertha Jorkins, zaposlenica Ministarstva otkrila je Croucha ml., no Crouch stariji bacio je čaroliju brisanja pamćenja na nju.
Kasnije je Voldemort probio tu čaroliju i otkrio da je Crouch ml. još živ te je odlučio vratiti svog vjernog slugu.
Voldemort i Peter Pettigrew napali su kuću Crouch i na Croucha st. bacili kletvu Imperius. Bojeći se da će Crouch zbaciti kletvu Voldemort ga je zatvorio u njegovu kuću, a jedini način komunikacije s uredom bila je nadgledana sovinska pošta.
Crouch je pobjegao u Hogwarts, upoznao Harryja i Kruma i molio da vidi Dumbledorea. No njegov sin koji se vratio Voldemortu i prerušio u Moodyja omamio je Kruma i ubio svog oca. Nakon toga ga je preobrazio u kost i pokopao u okolini Hogwartsa.
Ansatte ved Magidepartementet Trolldomsministeriet
Abwehr
alt=Wilhelm Canaris|mini|Wilhelm Canaris mini|Tajna radio služba Abwehr (njem. abwehr - odbrana) je bilo uobičajeno ime za njemačko vojno vanjsko-informaciono i protivobavještajno odjeljenje, tokom Prvog i Drugog svjetskog rata. Djelovao je u periodu od 1920. ili 1921. - 1944. godine.
American Football Conference
American Football Conference (AFC; bosanski: Američka konferencija američkog nogometa jedna je od dvije konferencije Nacionalne lige američkog nogometa (NFL - National Football League). AFC je osnovana nakon što sto je NFL spojena s Američkom ligom američkog nogometa (AFL - American football league) ranih 70-ih godina. NFL-ovi Cleveland Browns, Pittsburgh Steelers i tadašnji Baltimore Colts su pristali da se pridruže novoj AFC ligi zajedno sa 10 timova iz bivše AFL. Preostali timovi iz NFL-a su formirali Nacionalnu konferenciju američkog nogometa (NFC - National Football Conference). U početku je ovo uređenje bilo nepopularno među navijačima iz ovih gradova.
Od spajanja liga se još pet timova pridružilo AFC, a dva su napustila konferenciju, tako da je trenutan broj timova u konferenciji 16. Kad su se Seattle Seahawks i Tampa Bay Buccaneers pridružili ligi 1976. godine bili su privremeno plasirani u NFC, odnosno AFC. Ovaj razmještaj je trajao samo jednu sezonu nakon čega su ovi timovi zamijenili konferencije. Seahawksi su se vremenom vratili u NFC kao rezultat prestrojenja iz 2002. godine, a 1995. godine su se AFC-u već bili pridružili Jacksonville Jaguars.
Zbog kontroverzi vezanih za relokaciju Cleveland Brownsa nova am. nogometna organizacija u AFC-u nazvana Baltimore Ravens je oficijelno etablirana 1996. godine dok su Brownsi "reaktivisani" 1999.
Kada su Oilersi napustili Houston 1997. nije napravljen nikakav dogovor sličan onome kod Brownsa i Ravensa s ciljem da bi se sačuvalo ime organizacije. Kada je vlasnik Oilersa, Bud Adams, promijenio ime svog tima u Tennessee Titans 1999. posebno je spriječio da bilo koji tim u NFL-u ikad više koristi naziv "Oilers". Kao rezultat toga, kada je liga kasnije smjestila novoprimljeni AFC tim u Houston 2002. godine taj tim je dobio naziv Houston Texans.
Ostalih 16 timova su organizovani u četiri divizije (Sjever, Jug, Istok i Zapad) od kojih se svaka sastoji od po četiri tima. Svaki tim igra protiv ostalih timova unutar svoje divizije dvaput tokom regularnog dijela sezone (na domaćem terenu i u gostima), te dodatnih 10 utakmica protiv timova koje im NFL odredi u maju prije početka sezone. Protivnici u dvije od tih 10 utakmica se određuju bazirano na konačnom rezultatu timova u protekloj sezoni. Ostalih 8 utakmica se igra protiv timova iz druge dvije NFL divizije gdje se raspored mijenja svake godine. Npr. tokom regularne sezone 2006. godine svaki tim u Istočnoj diviziji AFC je igrao po jednu utakmicu protiv svakog tima u Južnoj diviziji AFC i u Sjevernoj diviziji NFC. Na ovaj način divizijski timovi imaju zajedničke protivnike izuzev one dvije utakmice gdje su protivnici odlučeni na bazi prošlogodišnjeg rezultata svakog tima. NFC operira s istim sistemom.
Na kraju regularnog dijela svake sezone igra se doigravanje između šest timova iz AFC s najboljim postignutim rezultatima (četiri pobjednika divizija i još dva tima s najboljim omjerom pobjeda i poraza, takozvani "wild cards"). Posljednja dva tima koja ostanu u konkurenciji igraju finalnu utakmicu konferencije (AFC Championship Game) gdje pobjednik prima trofej Lamara Hunta (Lamar Hunt Trophy).
Prvak AFC-a susreće se s prvakom AFC-a u Super Bowlu. Nakon Super Bowla XLI prvaci AFC su osvojili 20 Super Bowla dok su prvaci NFC osvojili 21. AFC je izgubila 13 Super Bowla zaredom u 80-im i 90-im (Super Bowl XIX-XXXI) da bi danas osvojila sedam od posljednjih devet.
Logo
Navijači u AFL su također bili uzrujani zbog spajanja liga jer se AFL tom prilikom odrekla svog naziva i loga da bi postala dio NFL-.a, svog bivšeg omraženog rivala. Umjesto toga spojena liga je kreirala novi logo za AFC koji je primio elemente starog AFL loga, posebno slovo "A" okruženo sa šest zvijezda. AFC logo je ostao skoro nepromijenjen otkako se prvi put pojavio 1970. godine iako slovo "A" nije bilo toliko podebljano kao kad je tek predstavljeno i zvijezde su bile plave kao stari AFL logo umjesto sadašnje crvene boje. Iz neobjašnjenih razloga, iako je "A" u AFL bilo plavo, u AFC ono je crveno.
AFC
Istok
Jug
Zapad
NFC
Istok
Sjever
Jug
Zapad
IC 2349
IC 2349 je zvijezda i nalazi se u sazviježđu Rak. Prvo otkriće je napravio Charles Joseph Etienne Wolf 13. februara 1901. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
NGC 5467
NGC 5467 (također poznat kao IC 973) je zvijezda i nalazi se u sazviježđu Djevica. Prvo otkriće je napravio Ernst Wilhelm Leberecht Tempel u aprila 1882. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Muftija
Muftija može biti svaki učen musliman, koji poznaje Islam, te koji uživa određeni ugled među ostalim muslimanima u tom područiju, pa i šire. Muftija, također, mora imati visoko islamsko obrazovanje.
Šangaj
mini|200p|Shanghai Shanghai (Šangaj) je luka i najmnogoljudniji grad Kine, globalni finansijski centar i prometno čvoriste sa najvećom kontejnerskom lukom na svijetu. Nalazi se u provinciji Kiangsu, pored rijeke Hwang-pu i u blizini ušća rijeke Yangtze.
Poznat je kao trgovačko središte još u 12. vijeku, ali je tek nakon poraza Kine u Prvom opijumskom ratu (1839-42) otvoren za trgovinu Evropljanima, zbog čega se brzo razvio u jedno od najvažnijih trgovačkih centara Istočne Azije. U velikom dijelu grada su strane sile ostvarile suverenitet i cijeli niz privilegija. Zbog toga se tamo razvio nacionalistički i revolucionarni pokret. Zbog toga je u 20. vijeku imao burnu historiju - godine 1927. je u njemu izvršen veliki pokolj komunista, a teško je stradao godine 1937. za vrijeme japanskog napada na Kinu. Godine 1949. postao je dijelom NR Kine.
Danas predstavlja jedno od najvažnijih ekonomskih središta u svijetu.
Menstruacijski ciklus
mini|400px|desno|Menstruacijski ciklus Menstruacijski ciklus je razdoblje između dvije menstruacije. Prvi dan krvarenja (menstruacije) se računa kao početak menstrualnog ciklusa, a kraj menstrualnog ciklusa je dan prije početka sljedećeg menstrualnog krvarenja. Razmak između menstrualnih ciklusa je najčešće između 21 do 35 dana.
Menstruacija je ciklično krvarenje iz materice u toku fertilnog doba koje nastaje kao posljedica ljuštenja endometrija ako nije došlo do oplodnje. Naime, ako oplodnja izostane de Grafov folikul jajne ćelije puca, nivo hormona pada i nastaje ljuštenje materice. Krv i oljušteno tkivo materice izbacuju se kroz vaginu. Dešava se uobičajeno na svakih 28 do 29 dana, s tim da taj razmak može biti različit i kretati se od 21 do 35 dana.
Menstrualni ciklus počinje u pubertetu. Prva menstruacija naziva se menarha i obično nastupa u dobi od 12 do 13 godina. Najnovija ispitivanja pokazuju da danas djevojčice ranije ulaze u pubertet. Prekomjerna težina rizični je faktor za rani početak puberteta.
Menstrualni ciklus se završava menopauzom. Predmenopauza počinje kad intervali između krvarenja postaju sve duži. Menopauza obično nastupa u dobi od oko 51 godine.
Mehanizam nastanka
Menstrualni ciklus odvija na tri nivoa:
Hipotalamus i hipofiza regulišu nivo spolnih hormona. Najvažniji hormoni menstrualnog ciklusa su
GnRH je hormon hipotalamusa koji stimulativno djeluje na hipofizu koja započinje sa sintezom povećanih količina FSH i LH hormona. Povećana količina FSH što dovodi do sazrjevanja 20 jajnih ćelija u jajniku. Istovremeno i LH ulazi u krvotok, dolazi do jajnika i podstiče ih da luče hormon estrogen. Estrogen sa svoje strane utiče na rast endometrija, priprema ga da primi oplođeno jajašce i stvara uslove za dalji razvoj materice i dojki ako dođe do začeća. Pod dejstvom LH i estrogena jajna ćelija sazrjeva i oslobađa se, a ovaj proces naziva se ovulacija. Obično se oslobađa samo jedna jajna ćelija, mada se može desiti da se oslobodi više ćelija. Ako u tom slučaju dođe do oplodnje nastaju blizanci, trojke ili višestruke trudnoće.
Nakon ovulacije od folikula u kome se jajna ćelija nalazila stvara se privremena endokrina žlijezda- žuto tijelo – koje izlučuje hormon progesteron. U koliko ne dođe do začeća, žuto tijelo propada i nestaje, a zbog nedostatka progesterona dolazi do ljuštenja endometrija koji odlazi sa menstrualnom krvlju, označavajući kraj ciklusa.
U odnosu na promjene u jajniku menstrualni ciklus se dijeli na tri faze:
Folikulska faza
Folikularna faza je faza u kojoj se zbiva rast i sazrijevanje folikula i jajne ćelije. Ova faza započinje prvog dana menstruacije, a završava sazrijevanjem jajne ćelije i ovulacijom. Obično traje 10 do 14 dana. U ovoj fazi FSH stimuliše rast mnogih folikula u jajniku podstičući proizvodnju estrogena. Lučenje estrogena dovodi do zadebljanja endometrija. U ovoj fazi će samo jedan od 500 do 1000 folikula, koji su započeli sa rastom prvog dana menstrualnog ciklusa, da sazrije. Neposredno pred ovulaciju doći će do porasta koncentracije izlučenog LH u hipofizi, što dovodi do prskanja folikula i ovulacije, odnosno izbacivanja zrele jajne ćelije u jajovod.
Ovulacijska faza
Ovulatorna faza traje između 1 i 2 dana. U ovoj fazi se jajna ćelija oslobađa iz folikula u procesu koji se zove ovulacija. Ovulacija nastaje 16 do 36 h po povišenju nivoa LH, a dešava se između 10. i 16. dana prije sljedeće menstruacije. Po oslobođenju jajna ćelija počinje da se kreće prema materičnoj duplji kroz jajovod i u toku tog kretanja može biti oplođena.
Luteusna faza ili faza žutog tijela
Luteusna ili faza žutog tijela traje uobičajeno 12-16 dana. Nakon ovulacije, pod uticajem LH na mjestu rasprsnutog folikula razvija se u žuto tijelo (lat. corpus luteum) koje proizvodi progesteron. Djelovanje progesterona i estrogena potiče predhodno proliferisan endometrij na pripremu gustog sloja krvnih žila na koje se oplođena jajna ćelija može pričvrstiti i dalje razvijati. Ako je jajna ćelija oplođena, taj sloj krvnih žila se pretvara u posteljicu ili placentu. Corpus luteum ili žuto tijelo nastavlja proizvoditi progesteron i estrogen. Embrinon započinje sa produkcijom humanog horionsko gonadotropina (HCG) koji djeluje na žuto tijelo produžavajući njegovu funkciju koja će obezbijediti nesmetan razvoj trudnoće a mensterualno krvarenje izostaje.
U odnosu na promjene na sluznici matrice menstrualni ciklus se dijeli u dvije faze:
Isa-begov hamam (Novi Pazar)
Isabegov hamam, poznat i kao Novopazarski stari hamam, je javno kupatilo u neposrednoj blizini Stare čaršije, na desnoj obali rijeke Raške u samom središtu Jeni Bazara Novog Pazara. Hamam je dao izgraditi treći beg Osmanlijske pokrajine Bosne i glavni osnivač Sarajeva i Novog Pazara, Isa-beg Ishaković, u drugoj polovini 15. vijeka.
Isabegov hamam je primjer tzv. dvojnog gradskog hamama. U zgradi su se nalazile muške i ženske prostorije, potpuno identične, odvojene po uzdužnoj simetrali osnove i pregrađene kamenim zidom. Na zgradi se nalazi jedanaest kupola različitih veličina i sa šestougaonim otvorima. Svaka prostorija prekrivena je kupolom. Na sjevernoj strani hamama nalazio se prostrani šadrvan koji je bio jedna vrsta čekaonice i svlačionice, dok se na južnoj strani nalazila tzv. hazna - prostorija za grijanje vode. Postojale su i tri prostorije za kupanje sa mramornim česmama i jedna prostorija za odmor od kupanja.
Danas je ovaj spomenik islamske arhitekture skoro samo ruševina, a ispred njega su kontejneri prepuni smeća.
NGC 3975
NGC 3975 (također poznat kao MCG 10-17-103 i PGC 37480) je spiralna galaksija koja je udaljena oko 454 miliona sg od Zemlje i nalazi se u sazviježđu Veliki medvjed. Najveći prečnik je 0,70 (92 hiljade sg) a najmanji 0,3 uglovnih minuta (40 hiljada sg). Prvo otkriće je napravio Lawrence, 4. Earl of Rosse Parsons 21. februara 1874. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Mladeškovići
Mladeškovići su naseljeno mjesto u općini Konjic, Bosna i Hercegovina.
Ernst Haeckel
Bio je profesor zoologije na Univerzitetu u Jeni, istaknuti i borbeni Darwinov sljedbenik. Dao je niz izvornih monografija o morskim beskičmenjacima. Postavio je teoriju gastreje, formulisao biogenetski zakon. Zacrtao je prve genealogije životinjskog carstva i postavio teoriju o nastanku života iz nežive tvari. Popularizator je evolucijske teorije. Poznat je osnivač ekologije koju je definisao kao ekonomiju prirode, istraživanje totalnih odnosa organizama prema organskoj i neorganskoj okolini i kao učenje o kompleksnim međuodnosima koji su uvjet borbe za opstanak.
NGC 2545
NGC 2545 (također poznat kao IRAS 08113+2130, MCG 4-20-7, PGC 23086 i UGC 4287) je prečkasta spiralna galaksija koja je udaljena oko 156 miliona sg od Zemlje i nalazi se u sazviježđu Rak. Najveći prečnik je 2,20 (100 hiljada sg) a najmanji 1,2 uglovnih minuta (54 hiljade sg). Prvo otkriće je napravio John Frederick William Herschel 11. januara 1787. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Donji Čevljanovići
Donji Čevljanovići su naseljeno mjesto u općini Ilijaš, Bosna i Hercegovina.
U periodu 1884-1985. za potrebe novootvorenog rudnika mangana izgrađena je prva rudnička uskotračna pruga u dužini od oko 22 km. od Semizovca do Čevljanovića, kao i za eksploataciju šume iz tog regiona. Pruga je puštena u saobraćaj 26. januara 1885. godine. Željeznica je prvobitno bila vlasništvo zadruge, a u finansiranju njene izgradnje učestvovala je i zemaljska uprava.
Izgrađeni krak trase željezničke pruge od Semizovca do Čevljanovića dug je: do Ljubine 9 km +523 m, do Srednjeg 16+169 i do Čevljanovića 20+252. Najmanji radijus krivina je 40 metara. Uspon i pad pruge je: do Srednjeg 20, a do Čevljanovića 26 ‰. Vožnja do Čevljanovića na usponu trajala je oko 83 minute, a nazad (pad pruge) oko 61 minuta. Broj kolosijeka po stanicama bio je: Semizovac 6, Ljubina, Srednje i Čevljanovići po dva, s tim što je u stanici Čevljanovići izgrađena posebna rampa i kolosijek za utovar iskopane rude u teretne vagone („Erzewerks“). Nijedna stanica nije imala okretnicu, a ni trianglu (okretanje tendera lokomotive).
Pruga je ukinuta 1963. god.
Walter Samuel
Walter Samuel Adrián bivši je argentinski nogometaš i reprezentativac.
Klupska karijera
Počeo je igrati profesionalno 1996. u Argentini za Newell's Old Boys, a godinu kasnije preselio se u Boca Juniors, gdje je ostao do 2000. U toj godini Roma je otkupila njegov ugovor za oko 20 miliona €. On je stekao slavu kao jedan od najboljih odbrambenih igrača u italijanskoj ligi i privukao pažnju trofejnog Real Madrida.
Real je platio 25 miliona € za njegov transfer 2004. No, Samuel je imao slab učinak te sezone, te je u augustu 2005. prešao u redove italijanskog prvaka Intera, potpisavši četverogodišnji ugovor vrijedan 16 miliona €.
Kao centralni odbrambeni igrač dobio je nadimak "Zid" dok je igrao za Romu, zbog njegovih odbrambenih sposobnosti.
Lični život
Ima kćer i dva sina sa suprugom Cecilijom.
Aj, bosiok se s rosom zamjerio
Aj, bosiok se s rosom zamjerio jeste tradicionalna bosanskohercegovačka sevdalinka. Prve tonske snimke ove sevdalinke uradili su Vukašin Jevtić i Jovan Stanišić početkom 1960-ih uz pratnju Narodnog orkestra Carevac. Međutim, najpopularniju verziju ove sevdalinke snimila je nešto kasnije Nada Mamula. Tekstualno, pjesma "Aj, bosiok se s rosom zamjerio" govori o ljubavnoj žudnji i spremnosti na veliku žrtvu u svrhu njenog ostvarenja, što je jedna od čestih tema u bosanskim sevdalinkama. Muzički gledano, ova naizgled jednostavna sevdalinka dobija svoju punu izražajnu snagu kvalitetnom pjevačkom izvedbom, što i jeste jedna od glavnih osobina sevdalinke, da pjevač ima glavnu ulogu u pjesmi, dok orkestar daje instrumentalnu podršku obogaćujući cjelokupni zvuk. Upravo to su najbolje pokazali gore navedeni pjevači prilikom snimanja ove pjesme. Do danas, mnogi pjevači narodne muzike otpjevali su ovu pjesmu, koja je kod šire slušalačke publike uvijek imala dobar prijem. "Aj, bosiok se s rosom zamjerio" spada u red antologijskih ostvarenja bosanske sevdalinke objavljenih u Sarajevu tokom 1960-ih i ranih 1970-ih.
Mihajlo Čvoro
Mihajlo Čvoro (Miošići, kod Pala, 15. septembar 1907 — blizina Miošića, 5. septembar 1942), učesnik Narodnooslobodilačke borbe i narodni heroj Jugoslavije.
Biografija
Rođen je 15. septembra 1907. godine u selu Miošići kod Pala, u siromašnoj seoskoj porodici. Do 1941. godine bavio se zemljoradnjom. Kao dopunskim zanimanjem bavio se tesarskim poslovima i izgradnjom kuća u svom i okolnim selima. Bio je aktivan član Zemljoradničke stranke.
Narodnooslobodilačkom pokretu priključio se jula 1941. godine. Sa sobom je poveo više ustanika iz njegovog i okolnih sela. Prilikom formiranja partizanskih grupa, bio je postavljen za komandira voda, koji je dobio naziv Čvorski vod, jer su se skoro svih borci u tom vodu prezivali Čvoro. Kad je vod narastao, formirana je Čvorska četa, a poslije je nosila naziv Prva pračanska četa, čiji je komandir bio Mihajlo. U martu 1942. godine, Mihajlo je bio postavljen za zamjenika komandanta Pračanskog bataljona Romanijskog partizanskog odreda.
Pod njegovom komandom, Čvorski vod je odmah poslije formiranja izvršio uspješne akcije oko Prače, Sočica, Han Pijeska i na pruzi Sarajevo—Višegrad. Kad su jedinice Romanijskog partizanskog odreda izvršile napad na Rogaticu, Mihajilo je sa svojom četom napao kod Podgraba, na pruzi Sarajevo—Višegrad, kolonu domobrana, koji su išli u pomoć garnizonu u opkoljenoj Rogatici i poslije borbi koje su trajale cijeli dan, zaustavio njihovo nadiranje. U borbi na Prutinama, gdje je ubijeno 200 ustaša, Mihajilo je uspio da zarobi top, ali je u toj borbi bio ranjen, pa je otišao u bolnicu.
Nakon izlaska iz partizanske bolnice, komandovao je svojom četom u borbama protiv Njemaca, 12. i 13. januara 1942. godine, na Romaniji. Njemci nisu uspjeli da probiju front njegove čete, ali je Mihajlo bio ponovo ranjen i prebačen u bolnicu Prve proleterske brigade.
Za člana Komunističke partije Jugoslavije primljen je 25. decembra 1941. godine.
Poginuo je 5. septembra 1942. godine u sukobu sa četnicima dok je, po direktivi KPJ, vršio dužnost društveno-političkog radnika na terenu Miošića i Prače.
Ukazom Prezidijuma Narodne skupštine Federativne Narodne Republike Jugoslavije, 20. decembra 1951. godine, proglašen je za narodnog heroja.
Neritička zona
Neritska zona je relativno plitki dio okeana iznad pada kontinentalnog praga, približno 200 metara u dubinu. Sa gledišta biologije mora formira relativno stabilno i dobro osvijetljeno okruženje za morski život, od planktona do velikih riba i korala, dok fizička okeanografija to vidi kao okeanski sistem koji uzajamno djeluje s obalom.
Definicija bioogije mora, kontekst, dodatna terminologija
U biologiji mora, neritska zona, koja se oznčava i kao obalne vode, obalni okean ili sublitoralna zona, odnosi se zonu okeana gdje sunčeva svetlost dopire do oceanskog dna, odnosno tamo gdje voda nikada nije toliko duboka da bi je isključila iz fotičke zone. Proteže se od linije plime i oseke do ruba kontinentalnof praga, s relativno malom dubinom koja se proteže na oko 200 metara.
Iznad neritske zone leže intertidal (ili eulitoralna) i supralittoralna zona; ispod nje započinje kontinentalni pad koji se spušta od kontinentalnog praga do abisalne ravnice i pelagijske zone. Unutar neritika, morski biolozi također identificiraju:
Fizičke karakteristike
Neritna zona je trajno prekrivena općenito dobro – oksigenirana voda, prima obilje sunčeve svjetlosti i ima malo pritiska vodenog stuba; štaviše, ima relativno stabilan nivo temperatura, pritiska, svjetlost i saliniteta, što je čini pogodnom za život ifotosintezu. Konkretno, bentoska zona (plitko okeansko dno) u neritiku je mnogo stabilnija nego u međuprostornoj zoni.
Životni oblici
Gore navedene karakteristike čine neritsku zonu prostorom sa većinom morskog života.
Rezultat toga je visoka primarna proizvodnja fotosintetskih oblika života poput fitoplanktona i plutajućeg sargasuma; zooplankton, slobodno plutajuća stvorenja u rasponu od mikroskopskih foraminifera do sitnih riba i škampi, hrane se fitoplanktonom (i jedni drugima); ob[je trofičke razine zauzvrat tvore osnovu lanca ishrane (ili, što je ispravnije, mreže) koji podržava većinu velikih svjetskih ribarstava u divljini. Koral se također nalaze uglavnom u neritskoj zoni, gdje su češći nego u intertidalnoj, jer imaju manje promjena za rješavanje.
Fizičkookeanografska definicija
U fizičkoj okeanografiji, sublitoralna zona odnosi se na obalne regije sa značajnim plimnim tokovima i disipacijom energije, uključujući nelinearni protok. Kao i u biologiji mora, i ova se zona obično proteže do ruba kontinentalnog praga.
Nacistička stranka
Etimologija
Termin koji je bio u upotrebi prije uspona stranke i to kao kolokvijalni i pogrdan naziv je karakterisao izuzetno nezgrapnu i nespretnu osobu. Potiče od nadimka Ignaz, kao skraćene verzije bavarskog muškog imena Ignatius, vlastitog imena sa područja gdje su se nacisti prvo i pojavili.
1933. godine, kada je Adolf Hitler došao na vlast, frekvencija korištenje termina "nacist" se smanjila u Njemačkoj, iako su austrijski antinacisti i dalje koristiti termin kao uvredu. Upotreba termina "Nacistička Njemačka" i "nacistički režim", se popularizirao kod antinacista i njemački prognanika u inostranstvu. Nakon toga, termin se proširio na mnoge druge jezike i na kraju je prihvaćen i u Njemačkoj nakon završetka Drugog svjetskog rata.
Osnivanje i rani period djelovanja (1918–1923)
mini|200px|desno|Podružnice NSDAP-a (Gaue) 1926, 1928, 1933. i 1937. godine Partija se razvila iz manjih političkih grupa, uglavnom nacionalističkih orijentiranih, nastalih nakon Prvog svjetskog rata. 1918. godine u Bremenu je osnovana liga pod nazivom Freier Ausschuss für einen deutschen Arbeiterfrieden (Slobodni komitet za slobodu radnika).
7. marta iste godine Anton Drexler, njemački socijalist, formirao je ogranak ove stranke u Münchenu. Drexler, koji je bio minhenski bravar i član militarističke Domovinske stranke tokom Prvog svjetskog rata, je bio ogorčen mirom iz novembra 1918. što je u njemu budilo revolucionarni duh. Dijelio je uobičajene ideje militarističkog nacionalizma toga doba kao što je protivljenje Versajskom sporazumu, antisemitizam, antimonarhizam i antimarksizam. Također je bio zagovornik vjerovanja da njemački narod predstavlja arijevsku nadrasu (Herrenvolk) kao i to da je međunarodni kapitalizam ustvari bio židovski, te je optužio kapitaliste za ratno profiterstvo tokom 1. svjetskog rata.
Vrhovno vodstvo
Hijerarhijski gledano, na vrhu Nacionalsocijalističke partije se nalazio Predsjednik stranke ("Der Führer"), koji je držao apsolutnu vlast i potpunu komandu nad strankom. Svi ostali dijelovi stranke bili su podređeni njemu i zavisili su od njegovog uputstva. 1934. godine, Hitler je osnovao poseban ured za predsjednika stranke, kancelariju Führera, sa sopstvenim podjedinicama.
Ispod Führerove kancelarije se nalazilo Osoblje zamjenika Führera (ovim uredom je rukovodio Rudolf Hess od 21. aprila 1933. do 10. maja 1944. godine). Dalje na hijerarhijskoj piramidi se nalazila Stranačka kancelarija ("Parteikanzlei") koju je vodio Martin Bormann.
Live at Wembley (Beyoncé)
Live at Wembley je DVD album američke r&b pjevačice Beyoncé Knowles izdat 2004. godine.
MPlayer
Analogno MPlayeru na Microsoft OS-ovima su BSPlayer i Micro DVD Player.
Torzija želuca (veterina)
mini|desno|300px|Rendgenski snimak abdomena psa koji prikazuje proširen želudac Torzija želuca je uvrtanje želuca po uzdužnoj osi koje se javlja najčešće kod pasa. Kada dođe do torzije, jednjak biva zatvoren što onemogućava psu da smanji nadutost povraćanjem ili podrigivanjem. Često se dešava da slezena također bude obuhvaćena pa i u njoj dolazi do prekida krvotoka. Torziju uvijek prati i dilatacija želuca.
Patogeneza
Smanjuje se količina krvi koja se vraća ka srcu, slabi pritisak krvi koje srce ispumpava pa može doći do aritmije. Raste količina toksina u želudačnom tkivu koje odumire usled nedostatka protoka krvi. Jetra, pankreas i tanko crijevo također mogu biti ugroženi. Šok uzrokovan niskim krvnim pritiskom i endotoksinima se naglo uvećava. Ponekad stomak puca što dovodi do peritonitisa.
Simptomi
Pouzdani simptomi torzije su nadutost u predjelu abdomena, povećano lučenje pljuvačke i stomačni grčevi bez izbacivanja hrane. Drugi simptomi torzije mogu biti dugotrajna nervoza, depresija, letargija, anoreksija, slabost ili ubrzano lupanje srca.
Dijagnoza
Pored karakterističnih simptoma, dijagnoza se najbolje postiže rentgenom abdomena.
Terapija
Prvi korak u terapiji životinje oboljele od dilatacije ili torzije želuca je antišok terapija. Pas se odmah priključuje na infuziju i veterinar odlučuje koje će lijekove primijeniti u antišok terapiji. Slijedeći korak u terapiji je smanjivanje pritiska u želucu obolelog psa. Ako je moguće, veterinar će uraditi sondiranje psa i na taj način osloboditi gasove iz želuca u spoljašnju sredinu. Zatim se, kroz istu sondu, pristupa ispiranju želuca i odstranjivanju sadržaja. Ako veterinar ne može sondirati psa, izvršit će troakiranje želuca i na taj način će osloboditi gasove iz želuca.
Lipe
Slovenija:
Srbija:
Beyoncé Karaoke Hits Vol. I
Beyoncé Karaoke Hits Vol. I je komplicacijski karaoke album američke r&b pjevačice Beyoncé Knowles izdat 2008. godine